paragraph_text: Nakon Indy Lightsa, sljedeći korak bio je IndyCar. S momčadi Newman/Haas Racing, James nije nastupao na prvoj utrci u St. Petersburgu, a na sljedećoj VN Alabame se sudario s E.J. Visom. Na VN Long Beacha prvi put završava utrku. Sljedeće 2012. potpisuje za momčad Andretti Autosport i tu ostaje do 2014. S Andrettijem prvi put pobjeđuje u IndyCar na St. Petersburgu 2013. Iste sezone ostvaruje još dvije pobjede. Od 2015. nastupa za momčad Schmidt Peterson, a do danas je za tu momčad pobijedio dva puta. Na treningu za 500 milja Indianapolisa 2015. doživio je teški sudar, te je izbivao s natjecanja do kraja sezone.